stanford-oval/wikipedia huggingface dataset:
Vedamatematiikka
Esimerkkejä sūtrien soveltamisesta ja niiden algebrallisia todistuksia > Yhtä suuremmalla kuin edellinen > Jakolasku: Yhdeksään päättyvien lukujen yksikkömurrot

"Yhtä suuremmalla kuin edellinen" -sutran avulla voidaan laskea helposti muotoa 1/a9, missä a on luonnollinen luku, olevien murtolukujen desimaalikehitelmät. Tämä voidaan tehdä sekä jakamalla että kertomalla. Tässä esitellään jakolasku .
Esimerkissämme nimittäjä on 19, joten on purva ("edellinen") 1 ja yhtä suurempi on 1+1=2.
Sovelletaan sutraa tässä kontekstissa. Sovitaan lisäksi merkinnästä a;b, jossa a tarkoittaa osamäärää ja b jakojäännöstä.
Askel 1: Jaa 1 luvulla 20, eli 1:20 = 0;1. Saadaan 0.10.
Askel 2: 10:2=5;0. Saadaan 0,005.
Askel 3: 5:2 = 2;1. Saadaan 0,0512.
Askel 4: 12:2 = 6;0. Saadaan 0,05206.
Askel 5: 6:2 = 3;0. Saadaan 0,052603.
Askel 6: 3:2 = 1;1. Saadaan 0,0526311.
Askel 7: 11:2 = 5;1. Saadaan 0,05263115.
Askel 8: 15:2 = 7;1. Saadaan 0,052631517.
Askel 9: 17:2 = 8;1. Saadaan 0,0526315718.
Askel 10: 18:2 = 9;0. Saadaan 0,05263157809.
Askel 11: 9:2 = 4;1. Saadaan 0,052631578914.
Askel 12: 14:2 = 7;0. Saadaan 0,0526315789407.
Askel 13: 7:2 = 3;1. Saadaan 0,05263157894713.
Askel 14: 13:2 = 6;1. Saadaan 0,052631578947316.
Askel 15: 16:2 = 8;0. Saadaan 0,0526315789473608.
Askel 16: 8:2 = 4;0. Saadaan 0,05263157894736804.
Askel 17: 4:2 = 2;0. Saadaan 0,052631578947368402.
Askel 18: 2:2 = 1;0. Saadaan 0,0526315789473684201.
Algoritmin suoritus voidaan keskeyttää tähän, koska seuraavaksi suoritetaan 1:2, jolloin ollaan taas askeleessa 1. Vastaus on siis
 {\frac {1}{19}}=0{,}052631578947368421052631578947368421....
Huomataan myös, että vastaus voidaan lukea helposti askelien osamääristä: 0,5,2,6, jne.
Aiheesta muualla

Sri Sathya Sai Veda Pratishtan (Arkistoitu – Internet Archive)
Dani Artaud

Dani Artaud (myös tunnettu nimellä Dani Gore, Danielle) on yhdysvaltalainen muusikko ja malli. Hän oli laulajana bändissä nimeltä Millionaires, mutta erosi yhtyeestä vuonna 2010. Nykyäänmilloin? Dani laulaa yhtyeessä nimeltä Mr.Downstairs, yhdessä Asia Whiteacren kanssa.
Chimanimani

Chimanimani, Zimbabwen puolelta
Chimanimani on vuoristoinen alue Zimbabwen ja Mosambikin rajamailla. Suuri osa Zimbabwen puoleisesta osasta muodostaa kansallispuiston.
Vuoriston korkein kohta on 2440 m korkea Monte Binga Mosambikin puolella.
Chimanimani tunnetaan kasvillisuudestaan. Siellä on Afrikan eteläisin sademetsä, Chirinda, strelizioita, puusaniaisia, orkideoita, käpypalmuja ja harvinaisia puita. Alueella tavataan kotoperäisiä lintuja ja perhosia. Suuria eläimiä edustavat puhvelit, erilaiset antiloopit ja pahkasiat.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.actf.gov.mz/chimanimani.html (Arkistoitu – Internet Archive)
Chilternin kukkulat

Chilternin kukkuloiden sijainti Englannissa.
Chilternin kukkulat on noin 115 kilometriä pitkä ja 839 neliökilometriä laaja kukkula-alue Etelä-Englannissa, Lontoosta luoteeseen. Kukkuloiden kallioperä on liitukiveä, ja ne muodostavat lounais-koillissuuntaisen jonon Oxfordshiren, Buckinghamshiren, Hertfordshiren ja Bedfordshiren kreivikuntien alueelle. Kukkuloiden kaakkoisrinteet laskeutuvat loivina Thamesjoen laaksoon, kun taas niiden luoteisrinteet ovat selvästi jyrkemmät. Korkein huippu on Haddington Hill (267 m), joka on myös Buckinghamshiren korkein kohta.
Chilternin kukkuloihin kuuluva Ivinghoe Beacon Buckinghamshiren itäosissa.
National Trust on perustanut seudulle useita suojelualueita, joista on tullut suosittuja matkailunähtävyyksiä. Aikaisemmin kukkuloilla oli sankkoja pyökkimetsiä, joista High Wycomben huonekaluteollisuus sai raaka-aineensa. Nykyisin metsiä on enää läntisimmillä kukkuloilla. Alueen poikki kulkee useita solia, joihin on rakennettu Lontooseen johtavia maanteitä ja rautateitä.
Aiheesta muualla

Kuvia tai muita tiedostoja aiheesta Chilternin kukkulat Wikimedia Commonsissa
Chilterns Countryside (National Trustin sivusto)
Visit the Chilterns (Arkistoitu – Internet Archive) (matkailusivusto)
Chilpancingo

| Chilpancingo (Chilpancingo de los Bravo) |
| --- | --- |

 vaakuna
 Chilpancingo
 Koordinaatit: 17°33′N, 99°30′W 
Valtio:  Meksiko
Osavaltio:  Guerrero
-pääkaupunki:  Chilpancingo
Perustettu:  1. marraskuuta 1591
Korkeus:  1253 m
Väkiluku (2014):  200 100
Aikavyöhyke:  UTC−6
 – Kesäaika:  UTC−5
Postinumero:  39 000–39 129
Suuntanumero(t):  747
 
 chilpancingo.gob.mx/ 
Infobox OKVirheellinen NIMI-arvo: 
Chilpancingo on Guerreron osavaltion pääkaupunki Meksikossa. Vuonna 2014 siellä oli 200 100 asukasta.
Kaupunki sijaitsee Sierra Madre del Surin vuoristossa Huacapa-joen varrella.
Aiheesta muualla

Wikimedia Commonsissa on kuvia tai muita tiedostoja aiheesta .
Carla Rindell

Carla Rindell on suomalainen ääninäyttelijä. Hän on tehnyt äänikirjojaselvennä, toiminut ääninäyttelijänä ja ohjannut äänidialogeja. Hänet tunnetaan myös Helsingin metron kuulutusten tekijänä.
Elämä ja ura

Ylioppilaskirjoitusten jälkeen Rindell työskenteli yli kymmenen vuotta mainosalalla, minkä jälkeen hän aloitti 30-vuotiaana fonetiikan ja puheviestinnän opinnot Helsingin yliopistossa.
Vuodesta 1997 Rindell on lukenut äänikirjoiksi kaunokirjallisuutta ja satukirjoja. Helsingin metron kuulutusten lisäksi hänen ääntään voi kuulla useissa mainoksissa ja piirroselokuvissa (esimerkiksi Peter Pan ja Artturi Joulu – joulupukin poika). Hän on myös ohjannut ja tehnyt jälkiäänityksiä.
Rindell on myös ääninäyttelijänä Muumilaakson tarinoita -animaatiosarjan uudemmassa MTV:n dubbauksessa. Rindell on sarjassa kertojana sekä muun muassa Vilijonkan, Mymmelin, ja Noidan äänirooleissa.
Aiheesta muualla

Carla Rindell Elonetissä.
Dani Hatakka

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. maaliskuuta 1994 (ikä 30)
Syntymäpaikka: Espoo, Suomi
Pelipaikka: puolustaja
Pituus: 185 cm
Paino: 82 kg
Seura
Seura: FC Honka
Pelinumero: 26
Junioriseurat
2006–2009: Honka
Seurat
| Vuodet | Seura | O | (M) |
| 2010–2012 | Pallohonka | 37 | (6) |
| 2012–2014 | Honka | 44 | (1) |
| 2013 | → AC Oulu (laina) | 8 | (3) |
| 2015 | KuPS | 29 | (0) |
| 2016–2017 | Brann | 1 | (0) |
| 2016 | → Hødd (laina) | 7 | (0) |
| 2017 | → SJK (laina) | 24 | (2) |
| 2017–2019 | SJK | 31 | (2) |
| 2020– | Honka | 5 | (0) |
Maajoukkue
| 2009 | Suomi U15 | 4 | (0) |
| 2010 | Suomi U16 | 10 | (1) |
| 2011–2012 | Suomi U18 | 24 | (2) |
| 2011 | Suomi U19 | 1 | (0) |
| 2012–2014 | Suomi U20 | 5 | (0) |
| 2013–2016 | Suomi U21 | 28 | (6) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2020.  Maajoukkueuran tilastot päivitetty 31. heinäkuuta 2020.
Dani Hatakka (s. 12. maaliskuuta 1994 Espoo) on suomalainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan keskuspuolustaja tai oikea laitapuolustaja.
Hatakka pelasi alkukauden 2013 lainasopimuksella AC Oulussa.. Kaudella 2014 hän vakiinnutti paikkansa FC Hongan avauskokoonpanossa, pelaten 24 ottelua Veikkausliigassa. Lokakuussa 2014 Hatakka valittiin Veikkausliigan kuukauden joukkueeseen.
Hatakka pelasi FC Hongan -93–akatemiajoukkueessa, joka pääsi vuonna 2007 ensimmäisenä suomalaisena joukkueena jatkoon Euroopan lohkosta ja pelasi Nike Premier Cupissa Manchesterissa sijoittumalla 11. sijalle. Hän oli mukana voittamassa 18-vuotiaiden Valentin Granatkin -turnausta Pietarissa vuonna 2011. Hatakka on edustanut Suomen nuorisomaajoukkueita eri ikäluokissa yli 30 kertaa. Hän pelasi ensimmäisen U21-maaottelunsa maaliskuussa 2013 Unkaria vastaan. Marraskuussa 2012 Hatakka kävi testileirillä Udinesessa. Tammikuussa 2016 hän siirtyi Norjan pääsarjassa pelanneen SK Brannin riveihin kolmivuotisella sopimuksella.
Crusellinsilta

| Crusellinsilta |
| --- | --- |
 Silta kuvattuna Ruoholahdesta merelle päin.
Ajokaistoja:  2
Raiteita:  2
Ylittää:  Ruoholahden merenlahden
Sijainti:  Länsisataman kaupunginosa, Helsinki
Ylläpitäjä:  Helsingin kaupunki
Siltatyyppi:  vinoköysisilta
Pituus:  173,5 m
Leveys:  24,8 m
Alituskorkeus:  5,25 m
Avattu liikenteelle:  2011
Koordinaatit:  60°09′38″N, 24°54′30″E
Lisää silta-artikkeleitaArkkitehtuurin teemasivulla
Silta nähtynä Ruoholahdesta.
Crusellinsilta (ruots. Crusellbron) on Helsingin Länsisataman kaupunginosassa oleva silta, joka ylittää noin 125 metriä leveän Ruoholahti-nimisen merenlahden ja yhdistää Ruoholahden ja Jätkäsaaren osa-alueet.  Silta on 173,5 metriä pitkä vinoköysisilta, jota käyttää paitsi kevyt- ja ajoneuvoliikenne myös raitiolinja 8. Sillan vihki käyttöön 14. kesäkuuta 2011 Helsingin kaupunginjohtaja Jussi Pajunen. Crusellinsilta on nimetty suomalaisen säveltäjän ja klarinetistin Bernhard Henrik Crusellin mukaan.
Mitat ja rakenne

Crusellinsilta on epäsymmetrinen 2-aukkoinen vinoköysisilta. Sen kokonaispituus on 173,5 metriä, pääjänne on 92 metriä, Jätkäsaaren puoleinen jänne 51,5 metriä ja sillan leveys on 24,8 metriä. Sillalla on kevyen liikenteen väylät molemmin puolin, kaksi ajokaistaa ja lisäksi keskellä on raitiokiskot molempiin suuntiin. Pyloni on teräsrakenteinen ja kallistettu ja sen huippu on noin 49 metrin korkeudella vedenpinnasta. Sillan kannen kantava rakenne on jännitetty betonipalkki, sivusuunnassa kansi on liittorakenne. Sillassa on erikoisvalaistus. Ulkonäössä on pyritty ilmavuuteen ja keveyteen.
Crusellinsillan suunnitteli WSP Finland pääsuunnittelijana Pekka Pulkkinen. Sen urakoi Skanska Infra, urakkasumma oli noin 17,7 miljoonaa euroa.
Suunnittelukilpailu

Sillan rakentamiseksi järjestettiin kansainvälinen suunnittelukilpailu, joka ratkaistiin toukokuussa 2002 ja jonka voitti brittiläisen Ian P. T. Firthin suunnittelema ehdotus ”Mäkihyppääjä”. Suunnitelman toteuttamista ei kuitenkaan pidetty realistisena lähinnä taloussyistä. Jatkosuunnitteluun valittiin kahden suomalaisen suunnittelutoimiston kolme ehdotusta. Näistä valittiin lopulta toteutettavaksi SuunnitteluKorteksen nimimerkillä ”Merimiekat” kilpailuun osallistunut ehdotus. WSP Group osti SuunnitteluKorteksen vuonna 2004.
Aiheesta muualla

Kuvia tai muita tiedostoja aiheesta Crusellinsilta Wikimedia Commonsissa
Czeslaw Kozon

Czeslaw Kozon, 2013.
Czeslaw Kozon (s. 17. marraskuuta 1951 Idestrup, Falster, Tanska) on kansallisuudeltaan tanskalainen, etniseltä taustaltaan puolalainen pappi. Hän seurasi vuonna 1995 jesuiitta Hans Ludvig Martensenia Kööpenhaminan katolisen hiippakunnan piispana.
Kozon sai pappisvihkimyksensä 6. tammikuuta 1979.
Aiheesta muualla

Wikimedia Commonsissa on kuvia tai muita tiedostoja aiheesta .
Catholic-hierarchy.org: Bishop Czeslaw Kozon (englanniksi)
Curling talviolympialaisissa 2006

Pinerolon curling-halli
XX talviolympialaisten curling-kilpailut käytiin Pinerolossa. Sekä miehet että naiset pelasivat kymmenen joukkueen yksinkertaisen sarjan, jonka neljä parasta joukkuetta etenivät välieriin.
Pelaajat moittivat turnauksen alkuvaiheissa Pinerolon hallin jäätä huonoksi ja liian suoraksi. Sittemmin jäätä tehtiin ilmeisesti kourumaisemmaksi, jotta kivet kiertäisivät paremmin.
Kisoihin kelpuutettiin isäntämaan Italian lisäksi kolmien viimeisien MM-kilpailujen perusteella yhdeksän parasta maata sekä Iso-Britannia, jota MM-kisoissa edustaa Skotlanti.
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto: Suomelle curling-hopeaa Torinosta
XX talviolympialaisten kilpailutapahtumat
Alppihiihto
|
Ampumahiihto
|
Curling
|
Freestylehiihto
|
Jääkiekko
|
Kaukalopikaluistelu
|
Lumilautailu
|
Ohjaskelkkailu
|
Pikaluistelu
|
Pohjoismaiset hiihtolajit
|
Rattikelkkailu
|
Skeleton
|
Taitoluistelu
Curling olympialaisissa
1924
|
1932
|
|
1988
|
1992
|
|
1998
|
2002
|
2006
|
2010
|
2014
|
2018
|
2022
Carles Aleñá

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carles Aleñá Castillo
Syntymäaika: 5. tammikuuta 1998 (ikä 26)
Syntymäpaikka: Mataró, Espanja
Pelipaikka: keskikenttäpelaaja
Pituus: 180 cm
Paino: 73 kg
Seura
Seura: Real Betis (lainalla Barcelonasta
Junioriseurat
2005–2016: Barcelona
Seurat
| Vuodet | Seura | O | (M) |
| 2015–2018 | Barcelona B | 83 | (18) |
| 2018– | Barcelona | 24 | (2) |
| 2020 | → Real Betis | 7 | (0) |
Maajoukkue
| 2013 | Espanja U16 | 3 | (0) |
| 2013–2015 | Espanja U17 | 16 | (3) |
| 2015–2017 | Espanja U19 | 13 | (2) |
| 2019– | Espanja U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 25. helmikuuta 2020.  Maajoukkueuran tilastot päivitetty 25. helmikuuta 2020.
Carles Aleñá Castillo (s. 5. tammikuuta 1998 Mataró, Espanja) on espanjalainen jalkapalloilija, joka edustaa espanjalaista Real Betisia lainalla saman sarjan FC Barcelonasta sekä Espanjan alle 21-vuotiaiden jalkapallomaajoukkuetta. Hän on pelipaikaltaan keskikenttäpelaaja.
Ura

Aleñá teki debyyttinsä Barcelonan edustusjoukkueessa 30. marraskuuta 2016 Copa del Reyn ottelussa Hérculesia vastaan. Hän teki samassa ottelussa myös ensimmäisen maalinsa.
Aleñá nostettiin virallisesti FC Barcelona B:stä edustusjoukkueeseen 4. joulukuuta 2018. Hän sai pelinumerokseen 21, jonka hän kuitenkin myöhemmin antoi Barcelonaan saapuneelle Frenkie de Jongille ja sai uudeksi pelinumerokseen numeron 19.
Aiheesta muualla

Carles Aleñá WhoScored-sivustolla
Getafe – Primera División
1 Letáček |
2 Djené |
3 Angileri |
4 Álvarez |
5 Milla |
6 Uche |
7 Sola |
8 Arambarri |
9 Mayoral |
11 Aleñá |
13 Soria |
15 Alderete |
16 Rico |
17 Pérez |
19 González |
20 Yellu |
21 Iglesias |
22 Duarte |
26 Risco |
27 Aberdin |
40 Ferrer |
– Silva |
Valmentaja Bordalás
Crescent City (Kalifornia)

| Crescent City |
| --- | --- |
 Crescent Cityn satama.

 Koordinaatit: 41°45′21″N, 124°12′06″W 
Valtio:  Yhdysvallat
Osavaltio:   Kalifornia
Piirikunta:  Del Norte
Hallinto:  
 – Pormestari:  Blake Inscore
Pinta-ala:  
 – Kokonaispinta-ala:  6,25 km²
 – Josta vettä:  1,17 km² (18,7 %)
Korkeus:  13 m
Väkiluku (2010):  7 643
 – Väestötiheys:  1 311,67 as./km²
Aikavyöhyke:  UTC-8 (kesäaika UTC-7)
Lempinimi::  The Redwood Gate to the Golden State
 
 crescentcity.org 
Infobox OKVirheellinen NIMI-arvo: 
Crescent City (tolowaksi Taa-’at-dvn, yurokiksi Kohpey, wiyotiksi Daluwagh) on kaupunki Kalifornian osavaltiossa Yhdysvalloissa. Sen väkiluku oli vuoden 2010 väestönlaskennassa 7 643. Crescent City on Del Norten piirikunnan suurin kaupunki ja hallintokeskus.
Kuvia kaupungista

Kaupungin satamaa.
Brother Jonathanin hautausmaa.
Battery Pointin majakka.
Aiheesta muualla

Kuvia tai muita tiedostoja aiheesta Crescent City (Kalifornia) Wikimedia Commonsissa
DM 642

| DM 642 |
| --- | --- |
Aseen tyyppi:  155 mm tykin kuorma-ammus
Alkuperämaa:  Saksa
Palvelushistoria
Valtion käytössä:  Saksa
Valmistushistoria
Valmistajat:  Rheinmetall
Tekniset tiedot
Paino:  46,7 kg 
Lähtönopeus:  912 m/s  
Tehokas kantama:  27,1 km  
DM 642 on saksalaisen Rheinmetallin valmistama kuorma-ammus, joka on asetettu väliaikaiseen käyttökieltoon Norjassa.
Hjerkinnin ampuma-alueella norjalaiset saivat DM 642-kuorma-ammuksen tytärammusten räjähtämättömyysprosentiksi 0,5%.
Digitaalinen filosofia

Digitaalinen filosofia on filosofinen ja kosmologinen suuntaus, jonka puolestapuhujat ovat matemaatikoita ja teoreettisia fyysikoita, kuten esimerkiksi Gregory Chaitin, Edward Fredkin, Stephen Wolfram sekä Konrad Zuse.
Digitaalinen filosofia kehitettiin aikaisemmin kuin digitaalinen fysiikka (molemmat termit ovat Fredkinin peruja), joka esittää perusteet soluautomaatti-teorialle. Erityisesti digitaalinen fysiikka olettaa, että maailmankaikkeus on jättiläismäinen Turing-vahva soluautomaatti.
Digitaalinen filosofia on moderni uudelleentulkinta Gottfried Leibnizin metafysiikasta, joka korvaa Leibnizin monadin näkökannoillaan soluautomaatista. Digitaalisesta filosofiasta on olemassa monia muunnoksia, mutta useimmat niistä ovat digitaalisia teorioita, jotka esittävät kaiken fyysisen todellisuuden ja mentaaliset toiminnot digitaalisena informaation prosessointina.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Dk

Dk tarkoittaa seuraavia:
desikelvin, tunnus dK, lämpötilan yksikkö
DK (yhtye), neuvostoliittolainen yhtye
Demokraattinen koalitio, unkarilainen sosiaaliliberaalinen puolue
Donkey Kong, DK, pelihahmo
Drumsö Kanotister, DK, suomalainen melontaseura
Eastland Air, IATA-koodi DK, lentoyhtiö
MyTravel Airways, IATA-koodi DK, lentoyhtiö
Tanska, ISO 3166-1 -koodi DK, valtio tai muu maantieteellinen alue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dk”, voi hakea sivunnimihaulla, laajalla sivunnimihaulla tai tekstihaulla.
Deheubarth

Deheubarth (”Eteläinen osa”) oli yksi Walesin keskiajan suuremmista kuningaskunnista Gwyneddin ja Powysin ohella. Deheubarth muodostui vuonna 920 kuningas Hywel Ddan aikana, kun Seisyllwgin ja Dyfedin kuningaskunnat yhdistyivät avioliiton kautta yhden hallitsijan alaisiksi. Deheubarth sijaitsi Walesin lounais- ja luoteisosissa. Hywelin hallitsijasuku sammui kuningas Rhys ap Tewdwrin kuoltua 1093, jolloin normannivalloittajat työntyivät myös Walesiin. Kuningas Gruffydd ap Rhys onnistui ottamaan osan Deheubarthista haltuunsa, mutta normannit saivat pysyvän jalansijan Deheubarthin eteläosista, Dyfedistä. Kuningas Rhys ap Gruffydd pystyi vielä 1100-luvulla vahvistamaan Deheubarthin asemaa. Hänen kuoltuaan Gwyneddin ruhtinaat ottivat Deheubarthin pohjoisosat haltuunsa, kunnes Englannin kuningas Edvard I valloitti Walesin 1200-luvulla.
Digitaalinen juan

Digitaalinen juan tai digitaalinen renminbi (kiin. 数字人民币; lyhennys e-CNY) on Kiinan keskuspankkina toimivan Kiinan kansanpankin asteittain laajentuneeseen koekäyttöön tuoma digitaalinen keskuspankkiraha (CBDC).
Digitaalinen juan otettiin koekäyttöön neljän pankin välillä huhtikussa 2020 ja 50 000 kansalaisen testiryhmällä lokakuussa 2020. Kiinan CBDC:n käyttäjäkunta on kasvanut sittemmin voimakkaasti. Alkuvuonna 2022 raportoitiin, että digitaalisia juaneja sisältäviä sähköisiä lompakkoja oli luotu jo yli 260 miljoonaa. Keväällä 2023 uutisoitiin kokeilusta, jossa Suzhoun kaupunkiin kuuluvan piirikuntatason miljoonakaupunki Changshun julkisen alan työntekijöiden palkat maksettaisiin pelkästään digitaalisina juaneina.
Dan O’Brien

| Mitalit | Mitalit | Mitalit |  |
| --- | --- | --- | --- |
|  Dan O’Brien |  Dan O’Brien |  Dan O’Brien |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | Kymmenottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1991 | Kymmenottelu |  |
|  Kultaa | Stuttgart 1993 | Kymmenottelu |  |
|  Kultaa | Göteborg 1995 | Kymmenottelu |  |
Dan O’Brien (s. 18. heinäkuuta 1966 Portland, Oregon, Yhdysvallat) on yhdysvaltalainen kymmenottelija. O’Brienin menestyksekkäimmät vuodet sijoittuivat 1990-luvulle, jolloin hän oli yksi maailman parhaista lajissaan.
O’Brien voitti 10-ottelun maailmanmestaruuden 1991 Tokiossa, 1993 Stuttgartissa ja 1995 Göteborgissa sekä olympiakultaa 1996 Atlantassa.
Vuoden 1992 Yhdysvaltain olympiakarsinnoissa O’Brien jäi ilman tulosta kymmenottelun seiväshypyssä eikä siten päässyt Barcelonan olympialaisiin. Kuukausi Barcelonan olympialaisten jälkeen O’Brien otteli Talencessa maailmanennätyksen 8891 pistettä.
Dan O’Brien on 189 senttimetriä pitkä ja aktiivivuosinaan painoi 84 kilogrammaa. Hän on äitinsä puolelta suomalainen.
Ennätykset > Kymmenottelu

| Pisteet | Tulokset lajeittain | Aika ja paikka |
| --- | --- | --- |
| 8891 | 100m: 10,43 s Pituushyppy: 808 cm Kuulantyöntö: 16,69 m Korkeushyppy: 2,07 m 400m: 48,51 s 110m aidat: 13,98 s Kiekonheitto: 48,56 m  Seiväshyppy: 5,00 m Keihäänheitto: 62,58 m 1 500 m: 4.42,10 | 4. – 5. syyskuuta 1992 Talence |
Ennätykset > Lajikohtaiset ennätykset

| Laji | Tulos | Vuosi ja paikka |
| --- | --- | --- |
| 100 m | 10,23 | 1991 New York |
| Pituushyppy | 811 | 1991 Modesto |
| Kuulantyöntö | 16,69 | 1992 Talence |
| Korkeushyppy | 220 | 1994 St. Peterburg |
| 400 m | 46,53 | 1991 Tokio |
| 110 m aidat | 13,47 | 1995 San José |
| Kiekonheitto | 55,07 | 1999 Modesto |
| Seiväshyppy | 525 | 1991 Barcelona |
| Keihäänheitto | 66,90 | 1996 Atlanta |
| 1 500 m | 4.33,19 | 1989 San Francisco |
Djéguena

| Djéguena |
| --- | --- |
 Djéguena
 Koordinaatit: 13°12′1″N, 5°7′47″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  4 000
Infobox OKVirheellinen NIMI-arvo: 
Djéguena on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 4 000 ja kylässä 900 asukasta (vuonna 2009).
Djéguenan kunta rajoittuu pohjoisessa Sanin piirin N’Goan, idässä Niasson, etelässä N’Torosson ja Diélin sekä lännessä Blan piirin Koulandougoun ja Fanin kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sudanin vyöhykkeeseen.
Kuntaan kuuluu kahdeksan kylää. Asukkaat ovat etupäässä bambaroita ja markoja. Uskontoja ovat islam ja kristinusko.
Djéguenan ohi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Nuoriso hakeutuu ansiotöihin kaupunkeihin ja naapurimaihin.
Kunnassa toimii kolme julkista alakoulua, kyläkoulu, yläkoulu, koraanikoulu ja kahdeksan lukutaitokeskusta. Terveyskeskus ole vielä toimintakuntoinen. Vesihuolto käsittää kaivoja ja porakaivoja.
Viljo Porkola

| Viljo Porkola |
| --- | --- |

Henkilötiedot
Syntynyt: 6. elokuuta 1914 Chicago, Yhdysvallat
Kuollut: 8. huhtikuuta 2010 (95 vuotta) Kiuruvesi
Ammatti:  pastori, kappalainen, tietokirjailija
Vanhemmat:  Oskari Pahikainen ja Vilma Tiilikainen
Puoliso:  I 1938 Martta Sofia Tiihonen (k. 1939) II 1940 Anna Stiina Tiihonen (k. 1968) III 1970 Aura Laukkanen
Lapset:  Kalle, Heikki ja Eeva
Kirjailija
Aikakausi:  1962–1992
Aiheet:  luterilaisuus, henkilömuistelmat
Esikoisteos:  Kiuruveden seurakunta 1763–1962.
Pääteokset:  Jumalattoman vanhurskauttamisesta : Viljo Porkolan kootut teokset.
Muuta tietoa
 Rovasti 1965; kunniamerkkejä VR 4 2 kpl. 
Aiheesta muualla
Löydä lisää kirjailijoitaKirjallisuuden teemasivulta
Viljo Henrik Porkola (vuoteen 1943 Pahikainen, 6. elokuuta 1914 Chicago – 8. huhtikuuta 2010 Kiuruvesi) oli suomalainen pappi ja kristillinen tietokirjailija.
Perhetaustat

Viljo Porkola syntyi Chicagossa Yhdysvalloissa työnjohtaja Oskari Pahikaisen ja Vilma Tiilikaisen perheeseen. Porkola avioitui 1938 kotitalousopettaja Martta Sofia Tiihosen kanssa. Nuorta perhettä kosketti suru, kun seuraavana vuonna 1939 puoliso ja toinen kaksospojista kuolivat synnytyksen yhteydessä. Eloon jäi Kalle-poika. Vuonna 1940 Porkola vihittiin kotitalousopettaja Anna Stiina Tiihosen kanssa. Tästä avioliitosta syntyivät Heikki ja Eeva. Vuonna 1968 kuolema kohtasi toisen puolison Anna Stiinan. Vuonna 1970 Porkola avioitui sairaanhoitaja Aura Laukkasen kanssa.
Opinnot

Viljo Porkola pääsi ylioppilaaksi 1934 Viipurin suomalaisesta kaksoislukiosta. Opiskelu jatkui Helsingin yliopiston teologisessa tiedekunnassa. Vuonna 1937 hän valmistui sacri ministerii kandidaatiksi, jona vuonna hänet myös vihittiin papiksi Oulussa. Pastoraalitutkinnon Porkola suoritti 1943.
Työ

Porkolan ensimmäinen virkapaikka avautui Nilsiässä vt. kappalaisena 1937 ja jatkui armovuoden saarnaajana sekä ylimääräisenä pappina vuoteen 1944. Sodan aikana hän toimi sotilaspappina jatkosodassa ja Lapin sodassa. Varsinaiseksi virkapaikkakunnaksi tuli Kiuruvesi, jonne hän tuli 1944 viralliseksi apulaiseksi. Vuonna 1957 hänet valittiin Kiuruveden kappalaiseksi, josta virasta hän siirtyi eläkkeelle 1977. Sivutoimenaan Porkola toimi Kiuruveden yhteiskoulun (myöhemmin yhteislyseon) uskonnonopettajana 1945–1965.
Rovastin arvon Porkola sai 1965 sekä kunniamerkkejä VR 4 kaksi kappaletta.
Käännöstyö

Porkolalla oli tiiviit yhteydet inarinsaamelaisiin. Hän käänsi inarinsaameksi virsiä, kirkkokäsikirjaa sekä osia Raamatusta. Käännöstyössä häntä auttoi tietokone, jonka käytön hän opetteli vanhoilla päivillään. Jaakko Elenius arvosti suuresti Porkolan luterilaisuuden löytöjä tämän teoksissa.